و اما المالك فلمّا حجر علی ماله برهنه
آما مالیك، مالینی گیروو قویماقلا اؤز مالیندان محجور اولدوغونا گؤره همیشه اونون عقدی اؤز مولكویّتینه دایانیر و اونون اونداكی عقدی حقیقی مالیك اولماقدا مونحصیردیر. اونون بارهسینده نیابتلیك قصد ائتمگین معناسی یوخدور. نتیجهده تصرّوف ائتمهسیندن نهی اولونوب. چونكی او موطلق اولاراق تصرّوفدور. (دییه بیلمزسن كی بیر اوزونون نهیی وار و بیر اوزونون یوخدور.) و اونا ثابیت اولموش محجورلوقلا مونافاتی وار. نتیجهده دئدیگیمیز یئرلرده (نهی اولان یئرده) صحیحلیگه دلالت ائدن عمومات تخصیص یئیَر.
صیرفاً مالیك اولماق عقدین صحیحلیگینه دلالت ائلهمز. چونكی تأمّولون ظاهیری بئله طلب ائدیر كی ساتماغی جاییز ائدن مولكیّت؛ مالین اصلینه مولكیّت و اوندا تصرّوف ائتمك مولكیّتیدیر. ائله بونا گؤرهده تصرّوفدن منع اولان آما مولكون اولدوغو یئرلرده ساتماقدان منع اولونوب. (مثلاً دلی آدام، اوشاق و موفلیس اؤز مولكونو ساتا بیلمز.) سونرا دئییب: و بالجملة دلیللری آراشدیرماقدان بللی اولان مسأله بودور: عقدلر مالیك طرفیندن اولمادیغیندا اونون ایجازهسی ایله صحیح اولماسی مومكوندور آما مالیكین ایذن و ایجازهسینه چاتسا و یا اونون طرفیندن حیاتا كئچیریلسه و اونون تصرّوفو اصالتلی اولورسا داها ایكی طرفلی اولمایاجاق. (یا صحیح اولسون و یا آسیلی) بلكه یا باطیلدیر [ساتماق و ایجارهكیمی] و یا صحیح و لازیمدیر. (مثلاً هیبه اولورسا لازیم اولماز.)
بؤلوم :
یازار : صمد كامران قراملكي
prs_Arab azb_Arab azb_Arab azb_Arab pbt_Arab